CELEX: 32011D0512
Language: da
Date: 2011-08-18 00:00:00
Title: 2011/512/EU: Kommissionens gennemførelsesafgørelse af 18. august 2011 om ændring af bilag I til beslutning 2004/211/EF for så vidt angår oplysningerne om Bahrain og Libanon i listen over tredjelande og dele af tredjelande, hvorfra indførsel til Unionen af levende dyr af hestefamilien samt sæd, æg og embryoner fra dyr af hestefamilien er tilladt (meddelt under nummer K(2011) 5863)  EØS-relevant tekst

19.8.2011   
            
            
               DA
            
            
               Den Europæiske Unions Tidende
            
            
               L 214/22
            
         KOMMISSIONENS GENNEMFØRELSESAFGØRELSE
   af 18. august 2011
   om ændring af bilag I til beslutning 2004/211/EF for så vidt angår oplysningerne om Bahrain og Libanon i listen over tredjelande og dele af tredjelande, hvorfra indførsel til Unionen af levende dyr af hestefamilien samt sæd, æg og embryoner fra dyr af hestefamilien er tilladt
   (meddelt under nummer K(2011) 5863)
   (EØS-relevant tekst)
   (2011/512/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 3, litra a),
   under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (2), særlig artikel 12, stk. 1 og 4, artikel 19, hovedet, og artikel 19, litra a) og b), og
   ud fra følgende betragtninger:
   
               (1)
            
            
               I direktiv 92/65/EØF er der fastsat betingelser for import af dyr, sæd, æg og embryoner. Betingelserne skal mindst svare til dem, der gælder for samhandel mellem medlemsstaterne.
            
         
               (2)
            
            
               I direktiv 2009/156/EF er der fastsat dyresundhedsmæssige betingelser for import til Unionen af levende dyr af hestefamilien. Det fastsættes, at import af dyr af hestefamilien til Unionen kun er tilladt fra tredjelande, der har været frie for snive i mindst seks måneder.
            
         
               (3)
            
            
               I Kommissionens beslutning 2004/211/EF af 6. januar 2004 om listen over tredjelande og dele af tredjelande, hvorfra medlemsstaterne tillader import af levende dyr af hestefamilien samt sæd, æg og embryoner fra dyr af hestefamilien, og om ændring af beslutning 93/195/EØF og 94/63/EF (3) er der fastsat en liste over tredjelande, eller dele heraf, hvis der anvendes en områdeopdeling, hvorfra medlemsstaterne tillader import af dyr af hestefamilien samt sæd, æg og embryoner af dyr af hestefamilien, ligesom de øvrige importbetingelser anføres. Denne liste findes i bilag I til beslutningen og indbefatter registrerede heste og sæd heraf fra Libanon.
            
         
               (4)
            
            
               Den Regionale Kommission for Mellemøsten under Verdensorganisationen for Dyresundhed (OIE) har underrettet Kommissionen om, at et OIE-referencelaboratorium har bekræftet, at der er konstateret tilfælde af snive (Burkholderia mallei) i Libanon.
            
         
               (5)
            
            
               Indførsel af registrerede heste og sæd heraf til Unionen fra Libanon bør derfor ikke længere tillades. Det er derfor nødvendigt at ændre oplysningerne om Libanon i listen i bilag I til beslutning 2004/211/EF.
            
         
               (6)
            
            
               I april 2010 modtog Kommissionen en rapport om bekræftede tilfælde af snive i de nordlige dele af Bahrain. For at suspendere indførsel til Unionen af registrerede heste samt sæd, æg og embryoner heraf vedtog Kommissionen afgørelse 2010/333/EU af 14. juni 2010 om ændring af beslutning 2004/211/EF for så vidt angår oplysningerne om Bahrain og Brasilien i listen over tredjelande og dele af tredjelande, hvorfra import til Den Europæiske Union af levende dyr af hestefamilien samt sæd, æg og embryoner fra dyr af hestefamilien er tilladt (4).
            
         
               (7)
            
            
               Ved en veterinærkontrol i Bahrain i juni 2011 blev det fundet tilstrækkelig godtgjort, at Bahrain har gennemført foranstaltninger til bekæmpelse af sygdommen i den nordlige del af landet, og at overvågningen på hele Bahrains område bekræfter, at denne sygdom fortsat ikke findes i den sydlige del af Bahrain. Bahrain har desuden indført kontrol af flytninger af dyr, som bl.a. omfatter et strengt håndhævet forbud mod flytning af dyr af hestefamilien fra den nordlige del af Bahrains område til den sydlige del af hovedøen, Bahrain. Det er således muligt at områdeopdele Bahrain, så midlertidig og anden indførsel til Unionen af registrerede heste fra den sydlige del af hovedøen, Bahrain, kan tillades.
            
         
               (8)
            
            
               Det er derfor nødvendigt at ændre oplysningerne om Bahrain og nærmere bestemme afgrænsningen af den sydlige del af hovedøen, Bahrain, i listen i bilag I til beslutning 2004/211/EF.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I bilag I til beslutning 2004/211/EF foretages følgende ændringer:
   
               1)
            
            
               Oplysningerne om Libanon affattes således:
               
                           »LB
                        
                        
                           Libanon
                        
                        
                           LB-0
                        
                        
                           Hele landet
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —«
                        
                        
                            
                        
                     
         
               2)
            
            
               Oplysningerne om Bahrain affattes således:
               
                           »BH
                        
                        
                           Bahrain
                        
                        
                           BH-0
                        
                        
                           Hele landet
                        
                        
                           E
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           BH-1
                        
                        
                           Den sydlige del af hovedøen, Bahrain
                           (se nærmere detaljer i skema 4)
                        
                        
                           E
                        
                        
                           X
                        
                        
                           —
                        
                        
                           X
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —«
                        
                        
                            
                        
                     
         
               3)
            
            
               Skema 4 indsættes som angivet i bilaget.
            
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 18. august 2011.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 192 af 23.7.2010, s. 1.
   
      (3)  EUT L 73 af 11.3.2004, s. 1.
   
      (4)  EUT L 150 af 16.6.2010, s. 53.
   
      BILAG
      I bilag I til beslutning 2004/211/EF indsættes som skema 4:
      
         
                     »Skema 4:
                  
               
                     BH
                  
                  
                     Bahrain
                  
                  
                     BH-1
                  
                  
                     Afgrænsning af den sydlige del af hovedøen, Bahrain
                     
                                 Afgrænsning mod nord
                              
                              
                                 :
                              
                              
                                 Fra vestkysten for enden af Zallaq Highway ved indgangen til Sofitel Hotel i østlig retning langs Zallaq Highway til krydset med SHK Khalifa Highway,
                                 videre langs SHK Khalifa Highway i nordlig retning indtil grænsen til Al Rawdha, afgrænset ved muren til Kings Palace,
                                 videre langs grænsen til Al Rawdha-området i østlig retning til rundkørslen ved Al Safra på SHK Salman Highway og videre i sydlig retning til rundkørslen ved indkørslen til landsbyen Awali,
                                 videre langs Muaskar Highway i østlig retning til rundkørslen på Al Esteglal Highway/Hawar Highway og videre i sydlig retning på Hawar Highway, indtil denne ender på østkysten ved indkørslen til landsbyen Askar.
                              
                           
                                 Afgrænsning mod vest
                              
                              
                                 :
                              
                              
                                 kystlinjen
                              
                           
                                 Afgrænsning mod øst
                              
                              
                                 :
                              
                              
                                 kystlinjen
                              
                           
                                 Afgrænsning mod syd
                              
                              
                                 :
                              
                              
                                 kystlinjen«